มาสด้า ซีเอ็กซ์-5

**มาสด้า ซีเอ็กซ์-5** () เป็นรถยนต์อเนกประสงค์สมรรถนะสูงขนาดเล็ก (Compact SUV) ในสไตล์ Crossover รุ่นแรกที่ผลิตโดยมาสด้า เริ่มผลิตในปี พ.ศ. 2555 เป็นรถยนต์มาสด้ารุ่นแรกที่ใช้แนวทางการออกแบบ KODO - Soul of Motion ของมาสด้า มาสด้า ซีเอ็กซ์-5 นั้นผลิตขึ้นเพื่อทดแทนรุ่นเก่าอย่าง มาสด้า ทริบิวต์ () และมาสด้า ซีเอ็กซ์-7 () ซึ่งทั้ง 2 รุ่นได้เลิกผลิตไปแล้ว โดยตลาดรถยนต์อเนกประสงค์สมรรถนะสูงเป็นตลาดที่มาสด้าศึกษามาตั้งแต่ปี พ.ศ. 2547 ซึ่งเป็นช่วงเวลาที่ต้องเก็บข้อมูลทางการตลาดเพื่อดูแนวโน้มต่างๆ และได้ออกรถต้นแบบมาเมื่อปี พ.ศ. 2550 และเมื่อกระแสยอดขายของ Nissan Qashqai ของนิสสันไปได้ดีมาก จึงทำให้มาสด้าเริ่มมั่นใจในการพัฒนาต่อ

## รุ่นที่ 1 (KE; 2012)

thumb|มาสด้า ซีเอ็กซ์-5 รุ่นที่ 1 ก่อนปรับโฉม

มาสด้า CX-5 มีเครื่องยนต์เบนซิน 2.0 และ 2.5 ลิตร และเครื่องยนต์ดีเซล 2.2 ลิตร รวมถึงโครงสร้างก็ใช้เทคโนโลยี SkyActiv ร่วมกับเครื่องยนต์ด้วย เพื่อคงความขับสนุกไปพร้อมกับการรักษาสิ่งแวดล้อมอย่างยั่งยืน ระบบเกียร์เป็นเกียร์ธรรมดา 6 สปีด และเกียร์อัตโนมัติ 6 สปีด และยังมีระบบ i-Stop อีกด้วย

ในประเทศไทย บริษัท มาสด้า เซลส์ (ประเทศไทย) จำกัด มีแผนจะนำมาสด้า CX-5 มาเปิดตัวในเร็วๆ นี้ เนื่องจากทางมาสด้าได้นำ CX-5 มาจัดแสดงในงาน Bangkok International Motorshow ปี 2556 แล้ว โดยจะเป็นรถยนต์รุ่นแรกที่ใช้แนวทางการออกแบบ KODO โครงสร้างและเครื่องยนต์ SkyActiv รุ่นแรกของมาสด้าในไทย โดยจะนำเข้ามาจากมาเลเซีย มีเครื่องยนต์เบนซิน 2.0 และเครื่องยนต์ดีเซล 2.2 ลิตร สาเหตุที่ไม่ประกอบในประเทศไทย เนื่องจากกำลังการผลิตของโรงงานมาสด้าในไทย (โรงงาน Auto Alliance Thailand) เต็มที่แล้ว ไม่สามารถขยายตัวออกไปได้อีก

### รุ่นปรับโฉม

thumb|รุ่นปรับโฉม

รุ่นปรับโฉม ของมาสด้า CX-5 ได้ถูกเผยโฉมในประเทศไทยเมื่อเดือนกุมภาพันธ์ 2559 การเปลี่ยนแปลงที่โดดเด่นคือ รูปร่างของภายในห้องโดยสารได้มีการออกแบบใหม่ ลดเสียงจากภายนอก มีการเปลี่ยนแปลงระบบไฟหน้า LED อัจฉริยะ ALH (Adaptive LED Headlights) ไฟตัดหมอก ไฟท้ายแบบ LED กระจังหน้าออกแบบใหม่ และเพิ่มระบบ i-Activesense เข้ามา นอกจากนั้น ภายในห้องโดยสารได้มีการเพิ่มหน้าจอแสดงผลขนาด 7 นิ้วแบบสัมผัสพร้อมระบบ MZD Connect และลำโพง Bose จำนวน 9 ตำแหน่ง

สำหรับรุ่นปรับโฉม มีการตัดเครื่องยนต์ 2.5 ลิตรออกไป ทำให้เหลือเพียงแค่เครื่องยนต์ 2.0 และ 2.2 ลิตร ส่วนสีภายนอกนั้นมีสีขาว สีเงิน สีเทา สีฟ้า และสีดำ

## รุ่นที่ 2 (KF; 2017)

thumb|left|ด้านหลังรุ่นที่สอง

ในวันที่ 15 พฤศจิกายน 2559 มาสด้า ซีเอ็กซ์ 5 รุ่นที่สองได้เปิดตัวครั้งแรกในโลกที่งานลอสแอนเจลิส ออโต้โชว์ มาสด้า หลังจากนั้น เดือน ธันวาคม 2016 ประเทศญี่ปุ่นก็ได้เป็นประเทศแรกที่เริ่มผลิตและส่งมอบซีเอ็กซ์-5 ใหม่นี้ ซีเอ็กซ์-5 โฉมที่สองเป็นรถยนต์มาสด้ารุ่นแรกในสหรัฐอเมริกาที่ใช้เครื่องยนต์ดีเซล 

สำหรับประเทศไทย ซีเอ็กซ์-5 ได้เปิดตัวเมื่อบ่ายวันที่ 13 พฤศจิกายน พ.ศ. 2560 ตามหลังการเปิดตัวในประเทศมาเลเซีย 1 เดือน โดยตัวรถยังคงนำเข้าจากประเทศมาเลเซีย เช่นเดิม โดยมีรุ่นย่อย C, S, SP (เครื่องยนต์เบนซิน) และรุ่นย่อย XD, XDL (เครื่องยนต์ดีเซล) 

สำหรับเครื่องยนต์ รุ่นที่สองยังคงใช้เครื่องยนต์เดิมจากรุ่นที่แล้วคือเครื่องยนต์เบนซิน 2.0 ลิตร 165 แรงม้า แรงบิด 210 นิวตันเมตรและเครื่องยนต์ดีเซล 2.2 ลิตร 175 แรงม้า แรงบิด 420 นิวตันเมตร ส่วนเครื่องยนต์เบนซิน 2.5 ลิตรไม่ได้ทำการตลาดในประเทศไทยอีกแล้ว ทุกเครื่องยนต์เชื่อมระบบเกียร์อัตโนมัติ 6 จังหวะ

ระบบความปลอดภัยในสำหรับ**ทุกรุ่นย่อย**ได้แก่ระบบเบรก ABS/EBD/BA, ระบบควบคุมเสถียรภาพและการทรงตัวของรถ (DSC), ระบบป้องกันล้อหมุนฟรีและควบคุมการลื่นไถล (TCS), ระบบควบคุมแรงบิดขณะเข้าโค้ง G-Vectoring Control, ระบบช่วยออกตัวขณะอยู่บนทางลาดชัน (HLA), ระบบไฟฉุกเฉินอัตโนมัติเมื่อเบรกกะทันหัน (ESS), ระบบเตือนเมื่อมีรถอยู่ในจุดอับสายตา (ABSM : Advanced Blind Spot Monitoring), ระบบเตือนเมื่อมีรถอยู่ในจุดอับสายตาขณะถอยหลัง (RCTA : Rear Cross Traffic Alert), ถุงลมนิรภัย 6 ตำแหน่ง (คู่หน้า-ด้านข้าง-ม่านนิรภัย), กล้องมองภาพขณะถอยจอด 

ส่วนระบบความปลอดภัยที่มีเฉพาะ**รุ่นย่อย SP และ XDL** คือระบบ i-ACTIVSENSE คือ ระบบไฟหน้าอัจฉริยะ ALH : Adaptive LED Headlamps, ระบบเตือนเมื่อรถเบี่ยงออกนอกเลน LDWS : Lane Daparture Warning System, ระบบช่วยควบคุมรถให้อยู่ในเลน LAS : Lane-keep Assist System, ระบบช่วยหยุดรถอัตโนมัติ SCBS : Smart City Brake Support, ระบบช่วยหยุดรถอัตโนมัติขณะถอยหลัง SCBS-R : Smart City Brake Support-Reverse, ระบบช่วยเตือนเมื่อเหนื่อยล้าขณะขับขี่ DAA : Driver Attention Alert, ระบบเตือนการชนด้านหน้า และ ช่วยเบรกอัตโนมัติ SBS : Smart Brake Support, ระบบควบคุมความเร็วอัตโนมัติแบบแปรผัน MRCC : Mazda Radar Cruise Control

ในรุ่นปี 2019 มีการเพิ่มเครื่องยนต์ใหม่ล่าสุด เครื่องยนต์เบนซิน 4 สูบ DOHC Direct Injection Dual S-VT ขนาด 2.5 ลิตร 2,488 ซีซี. พ่วงเทอร์โบ กระบอกสูบ x ระยะช่วงชัก : 89.0 x 100.0 มิลลิเมตร อัตราส่วนกำลังอัด 10.5 : 1 กำลังสูงสุด 231 แรงม้า ที่ 5,000 รอบ/นาที แรงบิดสูงสุด 420 นิวตันเมตร ที่ 2,000 รอบ/นาที

ในรุ่นปี 2020 มีการปรับลดราคารุ่น 2.0 C (Core) เหลือ 1,160,000 บาท ราคาพิเศษ จำนวนจำกัด

ในรุ่นปี 2021 มีการยุติจำหน่าย**รุ่น 2.0 Core และ 2.2 XD** อีกทั้งยังมีการปรับลดราคา – Option ใหม่ ถูกลง 90,000 บาท

อาทิเช่น รุ่น 
* **2.0 High (S)**
** ยกเลิก ระบบเตือนเมื่อมีรถอยู่ในจุดอับสายตา ABSM, ระบบเตือนเมื่อมีรถอยู่ในจุดอับสายตาขณะถอยหลัง RCTA, เบาะนั่งผู้โดยสารตอนหน้า ปรับด้วยไฟฟ้า, ระบบความจำตำแหน่ง Memory Seat เบาะนั่งคนขับ และ หน้าจอแสดงข้อมูลการขับขี่แบบสี บนกระจกหน้า Active Head-up Display
** เปลี่ยน จอแสดงข้อมูลการขับขี่ MID เป็น แบบขาว-ดำ
* **2.0 High plus (SP)**
** ยกเลิก หน้าจอแสดงข้อมูลการขับขี่บนกระจกบังลมหน้า Head-up Display และ เครื่องเล่น CD/DVD
*** รุ่นเครื่องยนต์ 2.0 ลิตร ปรับราคาลดลง 90,000 บาท (ราคาเริ่มต้นที่ 1,320,000 บาท จากปกติ 1,410,000 บาท)
* **2.2 XDL และ 2.5 TURBO High plus (SP)**
** ยกเลิก เครื่องเล่น CD/DVD
*** รุ่นเครื่องยนต์ 2.2 ลิตร และ 2.5 เทอร์โบ ปรับราคาลดลง 20,000 บาท (ราคาเริ่มต้นที่ 1,770,000 บาท จากปกติ 1,790,000 บาท)

Entertainment ระบบความบันเทิง มีเครื่องเสียงรองรับ Apple CarPlay / Android Auto พร้อมระบบเสียงรอบทิศทาง BOSE® Surrond Sound, ลำโพง 10 ตำแหน่ง พร้อมโปรแกรม AudioPilot2 และ CenterPoint2

ในรุ่นปี 2022 มีการปรับขึ้นราคาทุกรุ่น 29,000 บาท อุปกรณ์มาตรฐานในแต่ละรุ่นย่อยเหมือนกับรุ่น MY 2021 (ราคาเริ่มต้นจากเดิม 1,320,000 บาท มาเป็น 1,349,000 บาท)

ในรุ่นปี 2024 มีการยุติจำหน่าย**รุ่น 2.5 TURBO High plus** อีกทั้งยังมีการปรับดีไซน์ เพิ่มอ็อพชั่น ราคาถูกลงสูงสุด 200,000 บาท

อาทิเช่น รุ่น 
* **ทุกรุ่น**
** เปลี่ยนกระจังหน้า, กันชนหน้า, กันชนหลัง, ไฟหน้าและไฟท้ายดีไซน์ใหม่
** อัพเกรดระบบเชื่อมต่อ Apple CarPlay เป็นแบบไร้สาย
** เพิ่มแป้นเปลี่ยนเกียร์ Sport Paddle Shift, ระบบ Hand Free Power Lift Gate (ฝาท้ายเปิด – ปิดโดยไม่ต้องใช้มือ)

* เฉพาะรุ่น **2.0 High plus (SP)** และ **2.2 XDL**
** เปลี่ยนล้ออัลลอย ขนาด 19 นิ้ว ดีไซน์ใหม่ (ลาย 5 ก้านคู่สีทูโทน ในรุ่น 2.0 High plus และ ลายเดียวกับ Mazda CX-8 รุ่น XDL Execlusive ในรุ่น 2.2 XDL)
** เพิ่มระบบ Cruising Traffic Support
** อัพเกรดระบบ Mazda Radar Cruise Control เป็นแบบมี Stop & Go

* **2.0 High (S)** 
** เปลี่ยนล้ออัลลอย ขนาด 17 นิ้ว ดีไซน์ใหม่
** ราคา 1,219,000 บาท (ปกติ 1,349,000 บาท; ถูกลง 130,000 บาท)

* **2.0 High plus (SP)**
** ราคา 1,299,000 บาท (ปกติ 1,499,000 บาท; ถูกลง 200,000 บาท)
*** รุ่นเครื่องยนต์ 2.0 ลิตร ปรับราคาลดลง 200,000 บาท (ราคาเริ่มต้นที่ 1,219,000 บาท จากปกติ 1,349,000 บาท)

* **2.2 XDL**
** เพิ่มการตกแต่งภายนอกแบบ Exclusive Package
*** ชายล่างกันชนหน้าสีเดียวกับตัวรถ
*** ชายล่างกันชนหลังสีเดียวกับตัวรถ
*** ชายล่างขอบประตูสีเดียวกับตัวรถ
*** คิ้วซุ้มล้อสีเดียวกับตัวรถ
*** ปลายท่อไอเสียคู่ ขนาดใหญ่
** เพิ่มระบบขับขี่แบบ Off-road พร้อมสวิตช์ Mi-Drive
** ราคา 1,669,000 บาท (ปกติ 1,799,000 บาท; ถูกลง 130,000 บาท)
*** รุ่นเครื่องยนต์ 2.2 ลิตร ปรับราคาลดลง 130,000 บาท (จากปกติ 1,799,000 บาท)

## รุ่นที่ 3 (KI; 2025)

มาสด้าเปิดตัว CX-5 เจเนอเรชันที่ 3 อย่างเป็นทางการเมื่อวันที่ 10 กรกฎาคม พ.ศ. 2568 โดยมีการเปลี่ยนแปลงครั้งใหญ่ทั้งดีไซน์และขนาดตัวถังที่ใหญ่ขึ้น เพื่อเพิ่มความกว้างขวางภายในห้องโดยสาร โดยรุ่นที่จะวางจำหน่ายในปี 2569 จะใช้เครื่องยนต์ e-SKYACTIV G Mild Hybrid เป็นหลัก 

### จุดเด่นของ Mazda CX-5 เจเนอเรชันที่ 3
*ขนาดใหญ่ขึ้น: ตัวรถมีความยาวขึ้น 114 มม. ความกว้างขึ้น 15 มม. และความสูงขึ้น 20 มม. เมื่อเทียบกับรุ่นเดิม ทำให้มีพื้นที่ภายในห้องโดยสารและพื้นที่เก็บสัมภาระกว้างขวางขึ้น
*ดีไซน์ใหม่: การออกแบบภายนอกและภายในมีความทันสมัยมากขึ้น โดยเฉพาะอย่างยิ่งในรุ่นย่อยระดับบนจะมาพร้อมหน้าจอสัมผัสขนาดใหญ่ 15.6 นิ้ว
*ขุมพลังใหม่: มาพร้อมเครื่องยนต์ e-SKYACTIV G 2.5 Mild Hybrid และมีแผนจะเปิดตัวขุมพลังไฮบริดแบบ Full-hybrid ในปี 2570
*ความสะดวกสบาย: เน้นความสะดวกสบายในการใช้งานประจำวัน และมีพื้นที่วางขาด้านหลังที่กว้างขวางกว่าเดิม
*แพลตฟอร์มใหม่: สร้างขึ้นบนแพลตฟอร์มใหม่ทั้งหมด และมีฐานล้อยาวขึ้น เพื่อเพิ่มความมั่นคงและพื้นที่ภายใน

## ยอดขาย

## อ้างอิง

* NEW CARS IN THAILAND 2013 - 2016 : สรุปรถใหม่ เปิดตัวในไทย 2556 - 2559 
* เผยโฉมแล้ว Mazda CX-5 ลุยตลาดครอสโอเวอร์คอมแพคท์

CX-5